OzLabs/hebrew-wiki-articles huggingface dataset:
סוכנות הידיעות אעמאק

סוכנות הידיעות אעמאק (באנגלית: Amaq News Agency; בערבית: وكالة أعماق الإخبارية, בתעתיק מדויק: וכאלת אעמאק אלאח'באריה) היא סוכנות ידיעות המקושרת לארגון המדינה האסלאמית (דאעש). לעיתים קרובות זהו שופר התעמולה הראשון שהמדינה האסלאמית נוהגת לפרסם באמצעותו הצהרות בדבר קבלת אחריות לפיגועי טרור במדינות המערב.<ref name="NYT"></ref> במרץ 2019, סוכנות הידיעות אעמאק הוגדרה כארגון טרור זר על ידי מחלקת המדינה של ארצות הברית.

== היסטוריה ==
העיתונאי הסורי בראא כאדכ (براء كادك), אשר הצטרף לדאעש בסוף 2013,<ref></ref> היה בין מייסדי סוכנות הידיעות אעמאק, כמו גם שבעה אנשים נוספים שעבדו במקור עבור רשת חדשות חאלב. לפי הניו יורק טיימס לסוכנות יש קשר ישיר עם ארגון המדינה האסלאמית. שם הארגון נלקח מהשם הערבי של עמק אמוק בנפת האטיי בטורקיה המודרנית, המוזכר בחדית' כמיקום בו יהיה "ניצחון אפוקליפטי על הלא-מאמינים".

אעמאק זוהתה לראשונה על ידי קבוצת הייעוץ האמריקאית "SITE Intelligence Group", אשר עוקבת אחר פעילות מקוונת של ארגוני עליונות לבנה וארגונים ג'יהאדיסטיים, במהלך המצור על כובאני בשנת 2014, כאשר לוחמי דאעש שיתפו ביניהם את עדכוני החדשות של הסוכנות.<ref name="NYT" /> אעמאק התפרסמה יותר לאחר שהחלה לפרסם הצהרות נטילת אחריות לפיגועי טרור במדינות מערביות, כגון פיגוע הירי בסן ברנרדינו ב-2015, כאשר דאעש קיבל אחריות באופן רשמי למחרת הפיגוע.<ref name="NYT" /> בנוסף, צלם של סוכנות הידיעות אעמאק היה הראשון שצילם את הכיבוש של תדמור ב-2015.<ref name="NYT" />

ב-2015 השיקה אעמאק אפליקציית מובייל והזהירה מפני גרסאות לא-רשמיות של האפליקציה שעלולות לשמש לצורך ריגול אחרי המשתמשים.<ref name="fake"></ref> אעמאק עושה גם שימוש בחשבון טלגרם.<ref></ref> בעבר היה לסוכנות הידיעות בלוג מבוסס וורדפרס, אך הוא הוסר ללא הסבר באפריל 2016.

ב-31 במאי 2017 פורסם בפייסבוק שהמייסד של סוכנות הידיעות אעמאק, בראא כאדכ, נהרג יחד עם בתו בהתקפה אווירית אמריקאית על העיירה אלמיאדין אשר במזרח סוריה.<ref></ref> סוכנות רויטרס לא הצליחה לאמת את הידיעה.<ref></ref> ב-27 ביולי 2017 ארצות הברית אימתה שכאדכ נהרג בהתקפה אווירית אמריקנית בפאתי אלמיאדין שבוצעה בין ה-25 ל-27 במאי 2017.<ref></ref>

ביוני 2017 עצרה משטרת גרמניה גבר סורי בן 23 שזוהה רק כמוחמד ג., והאשימה אותו על כך שהיה בקשר עם המפגע שביצע את ההצתה של המרכז הקהילתי המוסלמי במאלמה בשוודיה ב-2016 במטרה להעביר את המידע לסוכנות הידיעות אעמאק.<ref name="Dearden"></ref>

ב-21 במרץ 2019 הגדירה מחלקת המדינה של ארצות הברית באופן רשמי את סוכנות הידיעות אעמאק כחלק מארגון המדינה האסלאמית, ולפיכך היא הוגדרה בפועל כארגון טרור זר.<ref></ref>

ב-22 במרץ 2024 נטל מחוז ח'וראסאן של המדינה האסלאמית אחריות על הפיגוע בקרוקוס סיטי הול ברוסיה באמצעות סוכנות הידיעות אעמאק. בכירים אמריקאים אימתו זאת זמן קצר לאחר מכן.<ref></ref>

== הערות שוליים ==

קטגוריה:אתרי אינטרנט שהושקו ב-2014
קטגוריה:המדינה האסלאמית: תקשורת
קטגוריה:אתרי אינטרנט בערבית
קטגוריה:סוכנויות ידיעות
קטגוריה:חברות תקשורת
שלמה הכהן (צילץ)

הרב שלמה הכהן (מכונה גם: רבי שלמה צילצער; ה'תקכ"ט, 1769 – ג' בניסן ה'תקפ"ד, 1824), היה רב ופוסק בחבל שלזיה. כיהן ברבנות בערים שנייטוך , מרגנטהיים וצילץ בפולין.

== ביוגרפיה ==
נולד בעיר ראוויטץ לרבי משולם זלמן הכהן אב"ד פיורדא, בגיל שמונה התייתם מאמו מרת גולדה. בצעירותו למד בישיבתו של אביו והיה לתלמידו המובהק. נישא לפעסיל בת רבי מרדכי הלוי לוי בן העיר צילץ. בשנת ה'תקנ"ג מונה לרב העיר שנייטוך. בשנת ה'תקס"א עבר לכהן כרבה של העיר מרגנטהיים. בשנת ה'תקע"א מונה לאב"ד העיר צילץ 'עיר הצדיקים', לאחר שרבי עקיבא איגר סירב לקבל את התפקיד.

== קשריו עם חכמי דורו ==
רבי שלמה היה דיין ופוסק ושואל ומשיב גדול בהלכה, משנתו ההלכתית מפוזרת בספריהם של רבני דורו, רבי צבי הירש בושקא מזאמושט אב"ד אה"ו<ref></ref>, רבי צבי הירש הורוויץ בעל ה'מחנה לוי'<ref></ref>, ורבי אברהם בנימין זאב המבורג ראש הישיבה הרמה בפיורדא<ref></ref>, אביו רבי משולם זלמן אב"ד פיורדא<ref></ref>. רבי עקיבא איגר הפנה אליו בשאלות חמורות בהלכה<ref></ref>.

== ספריו ==
חיבר ספרים רבים אשר נותרו בכתב יד.

בשנת תשע"ה/ו נדפסו:

בתי נפש - בית המדרש - על התורה ומועדים.

== צאצאיו ==
בנו רבי משולם זלמן הכהן היה אב"ד שווערין וחתנו של רבי יעקב אטלינגר, בעל "ערוך לנר".

==קישורים חיצוניים==
* 
* 
* 

==הערות שוליים==

קטגוריה:רבנים גרמנים
קטגוריה:מחברי ספרות תורנית
קטגוריה:גרמנים שנולדו ב-1769
קטגוריה:גרמנים שנפטרו ב-1824
מוקדמות מונדיאל 2026 - אמריקה הצפונית

מוקדמות מונדיאל 2026 באמריקה הצפונית הוא טורניר המוקדמות, בהשתתפות 32 המדינות החברות ב־CONCACAF, מלבד קנדה, ארצות הברית ומקסיקו שנבחרו לארח את מונדיאל 2026 והעפילו אוטומטית. הנבחרות יתמודדו על 3 המקומות הישירים למונדיאל 2026 ועל שני מקומות בפלייאוף הביניבשתי. 

מבנה המוקדמות:
* סיבוב ראשון: 4 הנבחרות המדורגות 29–32 בהסתמך על הדירוג העולמי של פיפ"א בנובמבר 2023, ישחקו בשיטת בית וחוץ. שתי המנצחות יעלו לשלב הבא. 
* סיבוב שני: 2 העולות מהסיבוב הקודם ו־28 הנבחרות המדורגות 1–28 יחולקו ל־6 בתים של 5 נבחרות וישחקו סיבוב אחד ביניהן (2 משחקי חוץ ו־2 משחקי בית לכל אחת). שתי הנבחרות המדורגות ראשונות יעפילו לסיבוב הבא.
* סיבוב שלישי: 12 העולות מהסיבוב השני יחולקו ל־3 בתים של 4 קבוצות ישחקו בשני סבבים, בית-חוץ. שלוש הנבחרות שסיימו במקום הראשון יעפילו למונדיאל, שתי הנבחרות הטובות ביותר מהמקום השני יעפילו לפלייאוף הבין יבשתי.

==הגרלה==
{| class="wikitable"
|+לפי דירוג פיפ"א דצמבר 2023
|-
! דירוג 1 בסיבוב השני
! דירוג 2 בסיבוב השני
! דירוג 3 בסיבוב השני
|- style="vertical-align:top"
| (41) (52) (55) (76) (78) (89)
| (90) (96) (108) (134) (142) (143)
| (147) (151) (157) (160) (167) (169)
|-
! דירוג 4 בסיבוב השני
! דירוג 5 בסיבוב השני
! מתמודדים בסיבוב הראשון
|- style="vertical-align:top"
| (171) (173) (174) (176) (178) (180)
| (182) (193) (197) (202)
| (206) (207) (208) (209)
|}

== סיבוב ראשון ==
{| class="wikitable"
|-
! קבוצה א' !! תוצאה !! קבוצה ב' !! סיבוב ראשון !! סיבוב שני
|-
| || 1–1 (4–3) || || 0–0 || 1–1
|-
| || 1–1 (2–4 ) || || 1–1 || 0–0
|}

== סיבוב שני==
===בית א===

הערה: קובה זכו בניצחון טכני על איי קיימן בגלל בעיות ויזה של איי קיימן.

===בית ב===

===בית ג===

===בית ד===

===בית ה===

===בית ו===

==הערות שוליים==

קטגוריה:מוקדמות המונדיאל
קטגוריה:מונדיאל 2026
בריאן אלטמוס

בריאן אלטמוס (באנגלית: Brian Altemus; נולד: 30 באפריל 1997) הוא דוגמן ושחקן קולנוע וטלוויזיה אמריקאי.

==ביוגרפיה==
אלטמוס נולד ב-30 באפריל 1997 בווינדמור , פנסילבניה. הוא החל לדגמן בשנת 2015.<ref></ref><ref></ref>

==קריירה==

הופעתו הראשונה על מסך הקולנוע הייתה בשנת 2020, בסרט הדרמה "אף פעם, לעיתים רחוקות, לפעמים, תמיד" .<ref></ref> באותה שנה הופיע בתפקיד ראשי בסדרת הטלוויזיה גרנד ארמה.<ref></ref>

בשנת 2022 שיחק בסדרת הטלוויזיה אשתו של הנוסע בזמן.<ref></ref> באותה שנה שיחק בתפקיד חוזר בסדרת הטלוויזיה שקרניות קטנות: החטא הקדמון.<ref></ref>

בשנת 2023 שיחק בתפקיד ראשי בסדרת הטלוויזיה הרלן קובן: מחסה, המבוססת על ספר באותו שם.<ref></ref>

בשנת 2024 שיחק בתפקיד משנה בסרט הקולנוע ילדות רעות: המחזמר, שהוצג בבכורה ב-9 בינואר בניו יורק.<ref></ref>

== פילמוגרפיה ==
{| class="wikitable"
|+
!שנה
!כותרת
!תפקיד
!הערות
|-
|2020
|אף פעם, לעיתים רחוקות, לפעמים, תמיד
|סטודנט
|
|-
|2020
|גרנד ארמה
|לוק פרידמן
|תפקיד ראשי
|-
|2022
|אשתו של הנוסע בזמן
|הנרי דטאמבל, בצעירותו.
|2 פרקים
|-
|2022
|שקרניות קטנות: החטא הקדמון
|טיילר מרצ'נד
|
|-
|2023
|הרלן קובן: מחסה
|טרוי טיילור
|תפקיד ראשי
|-
|2024
|ילדות רעות: המחזמר
|שיין אומן
|
|}

==קישורים חיצוניים==

==הערות שוליים==

קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
Mini World (שיר)

"Mini World" (בעברית: "עולם קטן") הוא שיר שהוקלט על ידי הזמרת-יוצרת הצרפתייה אינדילה, מתוך אלבום הבכורה שלה, (2014).<ref name=":0"></ref> הוא יצא לאור ב-24 בפברואר 2014, בהוצאת חברת התקליטים קפיטול רקורדס, ביחד עם שאר שירי האלבום.<ref name=":0" /> את השיר כתבה ביחד עם סקלפוביץ' שהפיק אותו.<ref name=":1"></ref>

בשנת 2024 יצא רמיקס בשם "Indilla Enigma" שנוצר בהשראת הפרויקט המוזיקלי הגרמני אניגמה וזכה להצלחה מחודשת.<ref></ref>

== רקע וכתיבה ==
השיר נכתב על ידי אינדילה וסקלפוביץ' והופק על ידי סקלפוביץ' גם כן.<ref name=":1" /> "Mini World" הוא שיר דאון-טמפו המאופיין בסגנון פופ אופראי.<ref name=":1" /> מבקרי המוזיקה תיארו אותו כשיר המהול באופטימיות. במילות השיר, אינדילה מספרת על "העולם הקטן" שלה – המחשבות שלה. הן מוצגות כאוטופיה.<ref name=":1" /> רעיון זה מתחזק באמצעות הנאיביות של השורות הראשונות: . עם זאת, היא מודעת לחוסר האפשרות של הדבר: .<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.<ref name=":0" />

== וידאו קליפ ==
האודיו הרשמי של "Mini World" פורסם ב-30 ביולי 2018.<ref name=":2"></ref> הוא צבר למעלה מ-17 מיליון צפיות בסך הכול.<ref name=":2" />

ב-28 בינואר 2016 פורסם אודיו נוסף שצבר למעלה מ-16 מיליון צפיות.<ref></ref> קליפ לא רשמי שפורסם בשנת 2014 צבר 12 מיליון צפיות גם כן.<ref></ref>

ב-11 ביולי 2014 פורסם קליפ מילים לא רשמי שהצליח לצבור למעלה מ-13 מיליון צפיות בסך הכול.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|24 בפברואר 2014
|הזרמת מוזיקה • הורדה דיגיטלית
|קפיטול
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי אינדילה
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי אינדילה
קטגוריה:שירים על חלומות
ספין אחורי

ממוזער
בספורט, ספין אחורי מתייחס לסיבוב הפוך של כדור, ביחס למסלול הכדור, שמועבר לכדור על ידי זריקת חיתוך או סלייס (slice). ספין אחורי יוצר כוח כלפי מעלה המרים את הכדור (ראה אפקט מגנוס ). <ref></ref> בעוד שמכה רגילה גורמת לכדור לקפוץ היטב גם קדימה וגם למעלה, זריקות ספין אחורי גורמת לו לקפוץ גבוה יותר ופחות קדימה. ספין אחורי הוא ההפך מספין קדמי (topspin).

== הערות שוליים ==

קטגוריה:חבטות טניס
גריגור ואסילב

גריגור ואסילב גורב (בבולגרית: Григор Василев Гьорев; 6 ביולי 1883, ראדובו, מחוז פרניק – 7 בנובמבר 1942, סופיה, ממלכת בולגריה) היה משפטן, עיתונאי ופוליטיקאי בולגרי, אשר בין 1930–1931 כיהן שר החקלאות ונכסי הלאום בממשלתו של אנדריי ליאפצ'ב. ואסילב נמנה עם בולטי התומכים בקהילה היהודית בבולגריה ובתוכה בתנועת מכבי בולגריה, וסייע לה להפוך לתנועת הנוער המובילה בקרב יהודי בולגריה.

==קורות חייו==
גריגור ואסילב נולד בכפר ראדובו אשר במחוז פרניק. למד משפטים באוניברסיטת סופיה ובהמשך ב-1904 סיים לימודי המשך באוניברסיטת ז'נבה. הוא נקט בקו לאומני בסוגיית מקדוניה וערך את כתב העת אילינדן אשר הדהד את הנרטיב הבולגרי של החבל. הוא הצטרף למפלגת הברית הדמוקרטית של בולגריה בראשות אנדריי ליאפצ'ב, וב-1914, נבחר מטעמה לפרלמנט. ב-1925 נפצע פצעים קשים בפיגוע בכנסיית סווטה נדליה. ב-1930 מונה לשר החקלאות ונכסי הלאום בממשלתו השלישית של ליאפצ'ב, וכיהן שנה בתפקידו.

ב-22 בפברואר 1928 ביקר בסופיה נחום סוקולוב ובין השאר נערכה לו קבלת פנים בפרלמנט הבולגרי, על ידי ואסילב אשר כיהן כיושב ראש ועדת החוץ של הפרלמנט.

ב-30 בנובמבר 1928, הוקם ביוזמתם של ואסילב, אברהם תג'ר ושאול מיזאן "ועד בולגריה–ארץ ישראל". בוועד כיהנו פולטיקאים ואישי ציבור בולגריים, הוא עמד בקשרים עם ועדים מקבילים באירופה, וניהל חליפת מכתבים עם נחום סוקולוב וליאו מוצקין.

ב-1930, ביוזמתו של ואסילב אשר כיהן כשר החקלאות, חתמה מכבי בולגריה על הסכם שיתוף פעולה עם ארגון הספורט הבולגרי "יונאק" אשר מדריכיו הדריכו את חניכי "מכבי" והכשירו מדריכים בארגון. נערכו כנסים ואירועי ספורט משותפים ברחבי בולגריה. בתקופה זו הפכה מכבי לתנועת הנוער הגדולה בקרב יהודי בולגריה, פעלו 26 סניפים בערים שונות בבולגריה ובהם נמנו 2,500 חברים שהיו כ-5.5 אחוזים מכלל בני הקהילה.

באוקטובר 1935 החליט המנהיג הציוני חיים אהרן פרחי לעלות לישראל, נערך לכבודו אירוע פרידה ובו נכחו בין השאר גם ניקולה מושאנוב וגריגור ואסילב. ואסילב נאם בטקס והדגיש כי בולגריה הפיקה תועלת רבה מאהדתם של יהודי אירופה וארצות הברית אליה.

בין השנים 1931–1936 ערך ואסילב שני עיתונים אשר הציגו קו פרלמנטרי ימני, תוך התנגדות למגבלות שהוטלו על המערכת הפוליטית על ידי המלך בוריס השלישי לאחר הפיכת הליגה הצבאית של בולגריה. בשלהי שנות ה-30 של המאה ה-20 פעלו ראשי הקונסיסטוריה היהודית נגד האנטישמיות בבולגריה אשר הפכה בהדרגה להיות ממוסדת. ב-1937 פנה ועד מיוחד מטעם הקונסיסטוריה ל-60 מדינאים, סופרים, אמנים ואישי ציבור, וערך סקר בנושא גזענות, אנטישמיות והיחס ליהודי הממלכה. בין הנשאלים: אלכסנדר מלינוב, אלכסנדר צאנקוב, גריגור ואסילב, וניקולה מושאנוב. המשיבים טענו שאין לתורת הגזע בסיס מדעי, היא אינה נסמכת על מדעי החברה והאנטישמיות היא תולדה של בורות וקסנופוביה. עוד עולה מהתשובות כי יהודי בולגריה נתפשו כנאמנים למדינה.

לאחר פרוץ מלחמת העולם השנייה נמנה ואסילב עם המתנגדים לחוק להגנת האומה וסייע לראשי הקונסיסטוריה במאבקם נגד החלת החוק, ובהמשך התנגד להצטרפות בולגריה להסכם התלת-צדדי. ואסילב הלך לעולמו בסופיה ב-1942 והוא בן 59 שנים. בכניסת לביתו בסופיה הותקנה לוחית הנצחה לזכרו.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:עיתונאים בולגרים
קטגוריה:שרי החקלאות של בולגריה
קטגוריה:בוגרי אוניברסיטת סופיה
קטגוריה:בולגרים שנולדו ב-1883

קטגוריה:בולגרים שנפטרו ב-1942
Listen to Your Heart (שיר של רוקסט)

Listen to Your Heart הוא שיר של להקת הפופ-רוק השוודית רוקסט, אשר יצא במקור בשוודיה בספטמבר 1988 כסינגל השני מתוך אלבום האולפן השני של הלהקה "Look Sharp!" משנת 1988. השיר נכתב על ידי פר גסל יחד עם מאטס פרסון שהוא הגיטריסט לשעבר של להקת הפופ השוודית יילנה טידר. השיר הפך לאחד הסינגלים המצליחים ביותר של 1989, והגיע למקום הראשון הן במצעד הפזמונים האמריקני והן במצעד הפזמונים הקנדי בסביבות נובמבר 1989. זה היה השיר הראשון בתולדות מצעד הפזמונים האמריקני שהגיע למקום הראשון במצעד מבלי שיצא לשווקים במקביל סינגל 7 אינץ'.<ref></ref>

בשנת 2005 הרכב הדאנס הבלגי DHT הוציא גרסת רמיקס של השיר שהצליחה להפוך לאחד מעשרת השירים הפופולריים ביותר במדינות רבות בעולם בהם צרפת, הולנד, בריטניה וארצות הברית.

== וידאו קליפ ==
דאג פריל ביים את הווידאו קליפ של השיר, אשר צולם במהלך הופעה חיה של רוקסט בחורבת טירת בורגהולם באי השוודי אולנד אשר בים הבלטי.<ref name="rox-dvd"></ref>

== מצעדים ודרוגים ==

== משתתפים ==
* מארי פרדריקסון - שירה, וקולות רקע
* פר גסל – קולות רקע, גיטרה
* פר אלסינג – תופים
* יונאס איזקסון - גיטרה חשמלית
* קלרנס אופרמן - קלידים

== גרסת הכיסוי של ההרכב DHT ==
בנובמבר 2003 הרכב הדאנס הבלגי DHT פרסם גרסת כיסוי של השיר בבלגיה. בסוף 2004 הגיעו מיקסים שונים של השיר בגרסה של DHT למועדונים אמריקאים ובנובמבר 2004 השיר פורסם לראשונה גם בארצות הברית. בשנת 2005 השיר הפך ללהיט מועדונים בינלאומי.

ביוני 2005 השיר הגיע למקום הראשון במצעד האמריקני Billboard Hot Dance Airplay ולאחד מעשרת השירים הפופולריים ביותר במצעד הפזמונים האמריקני. גרסת הכיסוי של DHT זכתה גם להצלחה רבה במדינות רבות אחרות כולל צ'כיה, צרפת, בריטניה, אוסטרליה, בלגיה, דנמרק, אירלנד ונורווגיה.
=== מיקומי שיא ===

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:סינגלים מ-2004
קטגוריה:שירים באנגלית
קטגוריה:וידאו קליפים שצולמו בשוודיה
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת EMI רקורדס
קטגוריה:רוקסט
סויר ספילברג

סויר אייברי שפילברג (באנגלית: Sawyer Avery Spielberg; נולד ב-10 במרץ 1992) הוא שחקן ובמאי אמריקאי. הוא בנם של הבמאי סטיבן ספילברג והשחקנית קייט קפשו .

== ראשית חייו ==
ספילברג אובחן בדיסלקסיה ולמד בבית ספר תיכון פרטי לתלמידים עם לקות שפתית. הוא בחר בשמו האמצעי, סוייר אייברי, בתחילת הקריירה שלו ב-2012. <ref></ref> כשהיה נער נרשם לסדנת משחק במרכז אדג'מר לאמנויות ליד וניס ביץ' בסנטה מוניקה, קליפורניה. בגיל 18 הוא עזב את הבית ועבר לניו יורק והתקבל לקונסרבטוריון של התיאטרון האטלנטי הרפרטוארי.<ref name="People"></ref><ref name="East Hampton"></ref>

== קריירה ==
כילד, בילה על רבים מהסטים של אביו. הוא סיפר למגזין "פיפל" שהסט הראשון, שזכר היה להציל את טוראי ריאן. כנער, הוא עבד כעוזר הפקה בכמה מסרטיו של אביו, בהם אינדיאנה ג'ונס וממלכת גולגולת הבדולח.<ref name="Tatler"></ref>

בשנת 2012, הוא ערך את הופעת הבכורה שלו באוף ברודוויי במחזה "Belgrade Trilogy" בתיאטרון רחוב 4, תוך שימוש בשם הבמה שלו סויר אייברי.<ref></ref><ref></ref> הוא הופיע בהפקה של "יומנה של אנה פרנק" באולם הגילדה של תיאטרון איסט המפטון ביי סטריט בסאג הארבור, ניו יורק ובשנת 2014 ביים, ושיחק בתפקיד הראשי, בקריאה מבוימת של המחזה Biloxi Blues של ניל סיימון בתיאטרון ג'ון דרו באולם הגילדה.<ref name="East Hampton" />

ב-2016 הוא ביים סרט קצר בשם "Breathe".<ref name="Tatler" /> הוא עשה את הופעת הבכורה שלו בסרט העלילתי בסרט העיתון ב-2017, כשגילם מפגין שנואם לקהל מפגינים. באפריל ומאי 2019, הוא הופיע בהפקה של המחזה אמנות בבימויה של יסמין רזה בהיכל הגילדה בניו יורק.<ref></ref> ב-2020 הוא שיחק בתפקיד ראשי בסרט האימה Honeydew.<ref></ref>

בינואר 2023, הוא החל להצטלם לסרט האינדי "Martyr of Gowanus", שבו יש לו את התפקיד הראשי ומופיע לצד הולט מק'קלני.<ref></ref><ref></ref> באותה שנה, שיחק בסרט חג המולד Merry Good Enough.<ref></ref> והצטלם לסרט המתח הקצר "Pink Flags" שבו הוא משחק מול אשתו ריי לוין ספילברג, שמגלמת מחליקה אמנותית המאמינה שרודפים אחריה.<ref></ref><ref></ref>

בינואר 2024, הוא הופיע בסדרת הדרמה ההיסטורית אדוני האוויר.<ref></ref><ref></ref> הוא ילוהק לתפקיד בסרט "Christmas Eve at Miller's Point" לצד מייקל סרה.<ref></ref>

== חיים אישיים ==
ב-2018 הוא התחתן עם השחקנית ריי לוין ספילברג. יש להם בת.<ref></ref><ref></ref>

== פילמוגרפיה חלקית ==
{| class="wikitable sortable"
!שנה
! כותרת
! תפקיד
! class="unsortable" | הערות
|-
| 2017
| העיתון
| מפגין בכיכר
|
|-
| 2020
|Honeydew
| סם
| תפקיד ראשי
|-
| 2023
|Merry Good Enough
| סם
|
|-
| 2024
| אדוני האוויר
| סגן רוי קלייטור
| תפקיד חוזר
|-
| TBA
|Christmas Eve at Miller's Point
|ספלינט
|
|-
| TBA
|Martyr of Gowanus
| TBA
| תפקיד ראשי
|}

==קישורים חיצוניים==

== הערות שוליים ==

קטגוריה:קליפורניה: שחקנים
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1992
Take the Long Way Home (שיר של סופרטרמפ)

"Take the Long Way Home" הוא שיר רוק משנת 1978 של להקת הרוק הבריטית סופרטרמפ. השיר נכלל באלבום האולפן השישי של הלהקה Breakfast in America אשר יצא ב-1979.

לפי מלחין השיר רוג'ר הודג'סון השיר עוסק באמביוולנטיות של הכמיהה לבית, בשני מישורים שונים - מצד אחד האדם מעדיף שלא לחזור הביתה לאשתו משום שאשתו לא באמת מצפה לו ולכן הוא מעדיף לקחת את הדרך הארוכה הביתה כי אשתו מתייחסת אליו כמו לרהיט, ומצד שני השיר מתייחס לכמיהה למצוא את המקום בו ירגיש בבית באמת.

== משתתפים ==
* רוג'ר הודג'סון - שירה, פסנתר, גיטרה חשמלית
* ריק דייוויס - מפוחית, אורגן האמונד, סינתיסייזרים
* דאגי תומסון - גיטרה בס
* בוב ס. בנברג - תופים, תוף מרים
* ג'ון הליוול - קלרינט

== מיקומי שיא ==

== קישורים חיצוניים ==

קטגוריה:שירי 1979
קטגוריה:סינגלים מ-1979
קטגוריה:שירים באנגלית
קטגוריה:בלדות משנות ה-1970
קטגוריה:בלדות רוק
קטגוריה:סינגלים בהוצאת A&M רקורדס
עונת 1986/1987 בגביע קוראץ'

עונת בגביע קוראץ הייתה המהדורה ה-16 של תחרות פיב"א לקבוצות כדורסל אירופיות, שנערכה בין 1 באוקטובר 1986 ל-25 במרץ 1987.

ברצלונה מספרד ניצחה בגמר את לימוז' מצרפת וזכתה בטורניר בפעם הראשונה.

== סיבוב ראשון ==

== סיבוב שני ==

== שלב הבתים ==
שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.

יובקזרטה באסקט, ברצלונה ולימוז' העפילו אוטומטית לשלב זה.
{|
|
{| class=wikitable
|+בית 1
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| לימוז'
|5
|1
|593
|522
| +71
|-
|2
| פלקנסטרו קאנטו
|4
|2
|546
|516
| +30
|-
|3
| ספרטק לנינגרד
|3
|3
|489
|510
| -21
|-
|4
| שיבנקה שיבניק
|0
|6
|521
|601
| -80
|}
|
{| class=wikitable
|+בית 2
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| ברצלונה
|4
|2
|555
|468
| +87
|-
|2
| פלקנסטרו וארזה
|3
|3
|525
|507
| +18
|-
|3
| אולימפיק אנטיב
|3
|3
|533
|567
| -34
|-
|4
| יוגופלסטיקה ספליט
|2
|4
|493
|564
| -71
|}
|-
|
{| class=wikitable
|+בית 3
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| סרגוסה
|4
|2
|542
|520
| +22
|-
|2
| פרטיזן בלגרד
|4
|2
|590
|561
| +29
|-
|3
| טורינו
|2
|4
|528
|531
| -3
|-
|4
| מרימבורג
|2
|4
|504
|552
| -48
|}
|
{| class=wikitable
|+בית 4
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| יובקזרטה באסקט
|6
|0
|570
|527
| +43
|-
|2
| אסטודיאנטס מדריד
|3
|3
|614
|595
| +19
|-
|3
| שאלאן
|2
|4
|539
|544
| -5
|-
|4
| בודוצ'נוסט פודגוריצה
|1
|5
|537
|594
| -57
|}
|}

== חצי גמר ==

== גמר ==

{| class=wikitable style="text-align:center; margin:auto"
!גביע קוראץ' 1986/1987
|-
|ברצלונהזכייה ראשונה
|}

== ישראל בתחרות ==
אליצור נתניה והפועל תל אביב, שסיימו במקום השלישי והחמישי בהתאמה בעונת 1985/1986 בליגה הלאומית בכדורסל, ייצגו את ישראל בתחרות.

אליצור נתניה הוגרלה בסיבוב הראשון מול קראבנוס וניצחה 246–106 (107–52 בניקוסיה ו-139–54 בנתניה), אך הודחה בסיבוב השני על ידי פלקנסטרו קאנטו לאחר שהפסידה 171–179 (85–91 בתל אביב ו-86–88 בקאנטו).

הפועל תל אביב הוגרלה בסיבוב הראשון מול אפולון פטרס וניצחה 205–151 (88–71 בפטרס ו-117–80 בתל אביב), אך הודחה בסיבוב השני על ידי פלקנסטרו וארזה לאחר שהפסידה 167–197 (ניצחון 92–85 בתל אביב והפסד 75–112 ב).

== קישורים חיצוניים ==
* [http://www.fibaeurope.com/cid_,XObOBMOG0-JbZPV954zm1.pageID_uwPF5YxlHY-Ni66Wx9O410.compID_MsfTeemRHYovSUdkYV76x0.season_1987.html תוצאות], באתר פיב"א אירופה
* [http://www.linguasport.com/baloncesto/internacional/clubes/c3/c3_e.htm תוצאות], באתר Linguasport
* [https://sites.google.com/site/natanyabasketball/seasons_archive/1986_1987/86_87_korac אוסף קטעי עיתונות על משחקיה של אליצור נתניה בתחרות]
קטגוריה:תחרויות כדורסל ב-1986
קטגוריה:תחרויות כדורסל ב-1987
קטגוריה:גביע קוראץ'
סימאון פנוויל

סימאון סלבי פנוויל (באנגלית: Simeon Selby Pennewill; ) היה פוליטיקאי אמריקאי מדלאוור, איש המפלגה הרפובליקנית, שכיהן כחבר הסנאט של דלאוור בשנים 1899–1907 וכמושל דלאוור ה-53 בשנים 1909–1913.
==ראשית חייו==
סימאון פנוויל נולד ליד העיירה גרינווד שבדלאוור, כבנם של סימאון ואן קארי פנוויל. אביו היה אחד ממגדלי האפרסקים הגדולים בדלאוור, והחזיק בבעלותו את הקרקע שלימים הפכה לעיר גרינווד. הוא גם היה פעיל במפלגה הרפובליקנית, ושירת במשמר המושל במהלך מלחמת האזרחים האמריקאית. פנוויל הצעיר התחנך באקדמיה של וילימינגטון, כיום וסלי קולג' שבדובר. הוא נשא אישה בשלב מאוחר של חייו, הראשונה הייתה לידיה רייט אלדר, אותה הוא נשא לאישה ב-1920, לאחר כהונתו כמושל, ונישואיו השניים היו ב-1927 לאליזבת הלסי. משתי מערכות נישואים אלו לא נולדו לו ילדים. פנוויל ירש והמשיך להפעיל את מטעי האפרסקים של משפחתו בגרינווד ובברידג'וויל.
==קריירה פוליטית==
פנוויל נבחר לסנאט של דלאוור וכיהן בו בשנים 1899–1907.

לאחר מכן הוא נבחר כמושל דלאוור לאחר שהביס את מועמד המפלגה הדמוקרטית רולנד ג. פיינטר, וכיהן בתפקיד מ-19 בינואר 1909 ועד 21 בינואר 1913. כמו קודמו בתפקיד, החל פנוויל כחבר סיעתו של אדיקס במפלגה הרפובליקנית של דלאוור, אך היה מסור לאיחודה מחדש של המפלגה.

באותה תקופה אישרה האספה הכללית של דלאוור את מכירת תעלת צ'ספיק ודלאוור לממשלה הפדרלית, והעבירה את חוק תאגיד השדרה, שהעניקה סמכות חוקית לט. קולמן דו פונט להתחיל לבנות במימון עצמי את הכביש הראשי לאורכה של המדינה.

שיטת הענישה על עמוד הקלון המיושנת של דלאוור קיבלה שוב תשומת לב מביכה ברמה הלאומית. לחץ ציבורי אילץ את פנוויל להפחית את מספר הההצלפות שהוטלו באחד מפסקי הדין, אך נראה היה שלחץ זה רק הגביר את דעת הקהל בעד השימוש בעמוד הקלון. הוא גם החליט על מינוי שנוי במחלוקת של אחיו הבכור, ג'יימס, למשרת נשיא בית המשפט העליון של דלאוור. ג'יימס פנוויל כיהן על כס השיפוט עד למותו 26 שנים לאחר מכן ב-1935. במהלך תקופת כהונתו של פנוויל הפסידה חברת דופונט בתביעת הגבלים עסקיים נגדה ואולצה לפצל את עצמה לחברת הרקולס וחברת אטלס.
==מותו==
סימאון פנוויל נפטר בדובר ב-10 בספטמבר 1935. הוא נטמן בבית הקברות המתודיסטי שבברידג'וויל.

==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/236/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, p. 236.
</div>

==קישורים חיצוניים==

* [https://www.nga.org/governor/simeon-selby-pennewill/ סימאון פנוויל] באתר אגודת המושלים הלאומית 
* [https://politicalgraveyard.com/bio/pendry-penniman.html#196.48.25 סימאון פנוויל] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של דלאוור
קטגוריה:אמריקאים שנולדו ב-1867
קטגוריה:אמריקאים שנפטרו ב-1935
חייכי לי בשירים

"חייכי לי בשירים" הוא שיר עברי שנכתב והולחן על ידי שייקה פייקוב ובוצע על ידי הזמר דודו זכאי בעיבודו של ירון גרשובסקי בשנת 1974.

== על השיר ==
מבקר המוזיקה דודי פטימר על השיר :
"השיר העברי האהוב עליי בכל הזמנים, הפייבוריטי הנצחי והמרגש אותי ביותר מכל שיר עברי אחר הוא 'חייכי לי בשירים' שכתב והלחין שייקה פייקוב וביצע בקולו היפהפה דודו זכאי, מהזמרים הגדולים ביותר בפסקול הישראלי בעיניי".

== במצעדים ==
השיר נכנס בשנת 1974 למצעד הפזמונים בקול ישראל, והגיע למקום השני.

במצעד פעמונים השנתי של שנת תשל"ה (1975) הגיע השיר למקום השביעי.

== מיקומי שיא ==

== קישורים חיצוניים ==
* [https://shironet.mako.co.il/artist?type=lyrics&lang=1&prfid=1082&wrkid=5442 מילות השיר] באתר שירונט
* 

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי דודו זכאי
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירים על חיוך
צ'ארלס מילר

צ'ארלס רוברט מילר (באנגלית: Charles Robert Miller; ) היה עורך דין ופוליטיקאי אמריקאי מדלאוור, איש המפלגה הרפובליקנית, שכיהן כחבר הסנאט של דלאוור בשנים 1911–1913, וכמושל דלאוור ה-54 בשנים 1913–1917.
==ראשית חייו==
צ'ארלס מילר נולד בווסט צ'סטר שבפנסילבניה, כבנם של מרגרטה (לבית בלאק) ורוברט מילר. ב-1879 הוא סיים את לימודיו במכללת סווארת'מור, וב-1881 סיים את לימודיו בבית הספר למשפטים של אוניברסיטת פנסילבניה. ב-1874 הוא נשא לאישה את אביגייל מורגן וודנאט, ולשניים נולדו שלושה ילדים. זמן קצר לאחר מכן הוא עבר לדלאוור כעורך דין בחברת וילמינגטון מאלבייל איירון. מילר כיהן במושב אחד של הסנאט של דלאוור בשנים 1911–1913, ולאחר מכן עסק בעריכת דין בווילמינגטון והיה נשיא בנק החוואים של וילמינגטון.
==מושל דלאוור==
ב-1912 נבחר מילר כמושל דלאוור לאחר שהביס את מועמד המפלגה הדמוקרטית תומאס מ. מונאהן. שנה זו הייתה דווקא שנת ניצחונות של הדמוקרטים בארצות הברית (באותה שנה נבחר לנשיאות ארצות הברית וודרו וילסון, שהיה הנשיא הדמוקרטי הראשון מזה שנים רבות), זאת למעט התבוסה שהנחיל מילר ליריבו, שניתן ליחס אותה ככל הנראה לעובדה שמונאהן היה קתולי.

במהלך כהונתו כמושל, נפתח שירות מעבורות בין העיר ניו קאסל שבדלאוור לבין פנס גרוב שבניו ג'רזי, ונכרתה תעלת לואס ורהובות. נשים הורשו לראשונה ללמוד בדלאוור קולג'. אך האירוע המרכזי של תקופת כהונתו של מילר הייתה פרוץ מלחמת העולם הראשונה באירופה, וההשפעה על דלאוור של הדרישה המוגברת לאבק שריפה. עם פרוץ המלחמה, היו מילר ורעייתו על סיפונה של אוניית נוסעים גרמנית, ולאחר מרדף מסעיר במימי תעלת למאנש, שכנעו הוא ואחרים את רב החובל הגרמני למסור את ספינתו לרודפיו הבריטים.
==מותו==
צ'ארלס מילר נפטר בעת שעשה בביקור בברלין שבניו ג'רזי. הוא נטמן בבית הקברות וילמינגטון וברנדיויין שבווילמינגטון. בנו תומאס ו. מילר, היה חבר בית הנבחרים של ארצות הברית מטעם דלאוור במהלך השנתיים האחרונות לכהונתו של אביו כמושל. נכדו, קלמנט ו. מילר, היה חבר בית הנבחרים של ארצות הברית מטעם קליפורניה בשנים 1959–1962.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/236/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, p. 237.
</div>

==קישורים חיצוניים==

* [https://www.nga.org/governor/charles-robert-miller/ צ'ארלס מילר] באתר אגודת המושלים הלאומית 
* [https://politicalgraveyard.com/bio/miller2.html#002.52.65 צ'ארלס מילר] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של דלאוור
קטגוריה:בוגרי מכללת סווארת'מור
קטגוריה:בוגרי בית הספר למשפטים באוניברסיטת פנסילבניה
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1857
קטגוריה:אמריקאים שנפטרו ב-1927
דורי סער (קצין)

דורי (דורון) סער הוא קצין בצה"ל בדרגת אלוף-משנה, המשמש כמפקד חטיבת הזקן. קודם לכן שימש כמפקד גדוד 53 וכקצין אג"ם אוגדת איו"ש.

== ביוגרפיה ==
סער נולד וגדל בכפר סבא. בשנת 2007 התגייס לצה"ל ועבר מסלול הכשרה כלוחם, קורס מפקדי טנקים וקורס קציני שריון. בהמשך מונה למפקד פלוגת בזק בגדוד 53 ופיקד על הפלוגה במבצע צוק איתן. לאחר מכן מונה לקצין אג"ם של חטיבה 188.
ביוני 2020 הועלה לדרגת סא"ל ומונה למפקד גדוד 53 ופיקד על הגדוד במהלך מבצע שומר החומות. בתקופתו הגדוד עוטר באות הערכה מטעם הרמטכ"ל ובפרס הרמטכ"ל ליחידות מצטיינות לשנת 2021–2022.
לאחר מכן מונה לקצין אג"ם אוגדת איו"ש.<ref></ref> ב-21 באוגוסט 2024 הועלה לדרגת אל"ם ומונה למפקד חטיבת הזקן.<ref>[https://www.idf.il/%D7%9B%D7%AA%D7%91%D7%95%D7%AA-%D7%95%D7%A2%D7%93%D7%9B%D7%95%D7%A0%D7%99%D7%9D/2024/%D7%90%D7%95%D7%92%D7%95%D7%A1%D7%98/%D7%90%D7%9C-%D7%9D-%D7%93%D7%95%D7%A8%D7%99-%D7%A1%D7%A2%D7%A8-%D7%A0%D7%9B%D7%A0%D7%A1-%D7%9C%D7%AA%D7%A4%D7%A7%D7%99%D7%93%D7%95-%D7%9B%D7%9E%D7%97-%D7%98-8/ אל"ם דורי סער נכנס לתפקידו כמח"ט 8], באתר צה"ל, 22 באוגוסט 2024</ref>

סער מתגורר בכוכב יאיר, נשוי ואב לילד.

==קישורים חיצוניים==

== הערות שוליים ==

קטגוריה:מפקדי גדודים בחטיבה 188
קטגוריה:מפקדי חטיבה 8
קטגוריה:אלופי-משנה בצה"ל
קטגוריה:בוגרי תיכון הרצוג (כפר סבא)
קטגוריה:ישראלים שנולדו במאה ה-20
קטגוריה:מפקדי חטיבות במלחמת חרבות ברזל
The Cross of Changes

The Cross of Changes (בעברית: צְלָב הַשִּׁנּוּיִים) הוא אלבום האולפן השני של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו,<ref name=":0"></ref> שיצא לאור ב-6 בדצמבר 1993 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית.<ref name=":0" />

בעקבות ההצלחה המסחרית העולמית של אלבום הבכורה של אניגמה, (1990), קרצו החל לכתוב ולהקליט מוזיקה לאלבום חדש באולפני א.ר.ט., אולפן ההקלטות הביתי שלו באיביזה, ספרד.<ref></ref> קרצו דגם מספר שירים מכמה אמנים ולהקות, כולל ואנגליס, U2, ג'נסיס ובלאק סבאת'.<ref></ref>

The Cross of Changes זכה להצלחה מסחרית. עם יציאתו, הוא הגיע למקום הראשון במצעד האלבומים הבריטי,<ref></ref> והפך לאלבום השני ברציפות של אניגמה שעשה זאת בממלכה המאוחדת. כמו כן, הוא הגיע למקום התשיעי במצעד הבילבורד 200 בארצות הברית, שם הוא נמכר בלמעלה משני מיליון עותקים.<ref></ref><ref></ref> ב-1994 יצאו מהאלבום ארבעה סינגלים: "", "", "" (נכתב במקור עבור הסרט "סליבר" משנת 1993)<ref></ref> ו-"Out from the Deep". מהדורה מוגבלת מיוחדת של האלבום יצאה לאור ב-21 בנובמבר 1994 על תקליטור מצופה זהב 24 קרט, הכולל שלושה רמיקסים נוספים.

== רשימת רצועות ==

== קרדיטים ==
אלא אם כן צוין אחרת, המידע מותאם מהערות האלבום.<ref name=":0" />
* אנדראס הארד ("אנג'ל אקס") – שירה נוספת
* סנדרה – שירה נוספת
* מיכאל קרצו ("קורלי אם. סי.") – שירה נוספת, כלי נגינה, תכנות, הפקה, הנדסה
* לואיזה סטנלי – שירה נוספת
* ינס גאד – גיטרות
* פיטר קורנליוס – גיטרות

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!אוסטריה (IFPI Austria)<ref></ref>
|זהב
|25,000<sup>*</sup>
|-
!אוסטרליה (ARIA)
|פלטינה 2×
|140,000<sup>^</sup>
|-
!ארצות הברית (RIAA)<ref></ref>
|פלטינה 2×
|2,000,000<sup>^</sup>
|-
!גרמניה (BVMI)<ref></ref>
|פלטינה
|500,000<sup>^</sup>
|-
!הולנד (NVPI)<ref></ref>
|זהב
|50,000<sup>^</sup>
|-
!הממלכה המאוחדת (BPI)<ref></ref>
|פלטינה 2×
|600,000<sup>^</sup>
|-
!נורווגיה (IFPI Norway)<ref></ref>
|פלטינה
|50,000<sup>*</sup>
|-
!ספרד (PROMUSICAE)
|פלטינה
|100,000<sup>^</sup>
|-
!צרפת (SNEP)<ref></ref>
|זהב
|100,000<sup>*</sup>
|-
!קנדה (Music Canada)<ref></ref>
|פלטינה 2×
|200,000<sup>^</sup>
|-
!שוודיה (GLF)<ref></ref>
|זהב
|50,000<sup>^</sup>
|-
!שווייץ (IFPI Switzerland)<ref></ref>
|פלטינה
|50,000<sup>^</sup>
|-
! colspan="3" |סיכום
|-
!אירופה (IFPI)<ref></ref>
|פלטינה
|1,000,000<sup>*</sup>
|-
!בכל העולם
|
|8,000,000<ref></ref>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:אלבומי 1993
קטגוריה:אלבומי אניגמה
קטגוריה:אלבומים באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
קטגוריה:אלבומי חברת כריזמה רקורדס
מרסל לאטס

מרסל מואיז אלפרד לאטס (בצרפתית: Marcel Moïse Alfred Lattès; 11 בדצמבר 1886 – 12 בדצמבר 1943) היה מלחין ופסנתרן יהודי-צרפתי. הוא נרצח בידי הנאצים במחנה הריכוז אושוויץ.

== ביוגרפיה ==
לאטס היה תלמידם של לואי דיאמר ושארל-מארי וידור ב ואף זכה בפרס הפסנתר של הקונסרבטואר ב-1906. בין השנים 1908 ו-1935 הוא הלחין מספר יצירות ליריות, בעיקר אופרטות. היצירה המפורסמת ביותר שלו היא "הבנקאי ארסן לופן" , אותה יצר ב-1930 עם ז'אן גאבן על בסיס עבודתו של דודו של האחרון, מוריס לבלאן.

לאטס הלחין מוזיקה לכשלושים סרטים, בעיקר צרפתיים, מ-1929 עד 1941, רובם סרטים מוזיקליים, כולל שלושה בהם השתתף הזמר קרלוס גרדל וצולמו בספרדית. בין הבמאים עבורם הלחין לאטס נמנים אבל גאנס ("לוקרציה בורג'ה", 1935), מוריס טורניר ("עם חיוך", 1936), כריסטיאן-ז'אק ("בוונציה, לילה אחד", 1937) ומרסל ל'הרבייר (ב"Entente cordiale", 1939).

בדצמבר 1941, לאחר כיבוש צרפת בידי גרמניה הנאצית, נעצר לאטס היהודי ונכלא למשך מספר חודשים במחנה הריכוז קומפיין ולאחר מכן במחנה הריכוז דראנסי. שוחרר הודות להתערבותו של השחקן והמחזאי סשה גיטרי, ואף נהנה מפטור זמני מענידת הטלאי הצהוב ממאי עד ספטמבר 1943 וקיבל אישור להלחין לקולנוע ולתיאטרון בניגוד ל"חוק מעמד היהודים השני" . הוא נעצר שוב ב-4 באוקטובר 1943, ובסופו של דבר הועלה על רכבת מספר 64 ב-7 בדצמבר 1943 לאושוויץ, שם נרצח ב-12 בדצמבר 1943, ככל הנראה הוזרק בגז מיד עם הגעתו.

== קישורים חיצוניים ==

קטגוריה:נספים במחנה ההשמדה אושוויץ
קטגוריה:מלחינים צרפתים במאה ה-20
קטגוריה:צרפתים שנולדו ב-1886
קטגוריה:צרפתים שנפטרו ב-1943
Act II: Date @ 8

"Act II: Date @ 8" הוא שיר של הזמר האמריקאי 4Batz, שיצא באופן עצמאי ב-15 בדצמבר 2023. נכתב על ידי 4Batz והופק על ידי Untitled Beatz, הוא הגיע למקום השביעי במצעד בילבורד הוט 100, למקום השביעי במצעד שירי ה-R&B, ולבמקום השלישי במצעד מצעד שירי ה-R&B/היפ-הופ.<ref></ref><ref></ref>

== רקע והוצאה ==
ב-4 במרץ 2024, הראפר הקנדי דרייק הכריז על רמיקס של השיר לצד 4Batz.<ref></ref><ref></ref> למחרת, הזמר האמריקאי רובין ת'יק ביצע קאבר לשיר.<ref></ref><ref></ref> ב-8 במרץ, דרייק ביצע רמיקס של השיר עם 4Batz דרך OVO סאונד.<ref name="complex"></ref><ref></ref>

== ביקורות ==
=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|47
|<ref name=":0"></ref>
|}

== מיקומי שיא ==

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי דרייק
קטגוריה:שירים באנגלית
קטגוריה:שירי R&B עכשוויים אמריקאיים
חנה שקולניקוב

חנה שקולניקוב היא פרופסור אמריטה בחוג לאומנות התיאטרון באוניברסיטת תל אביב<ref></ref>.

== ביוגרפיה ==
חנה שקולניקוב נולדה בירושלים, בת לסוניה ופליקס ברגמן (שהיה פרופסור לפרמקולוגיה באוניברסיטה העברית). היא בוגרת האוניברסיטה העברית בחוגים לפילוסופיה ואנגלית, ובעלת דוקטורט בספרות אנגלית מהאוניברסיטה העברית. הייתה חברת סגל באוניברסיטה העברית ואחר כך מרצה, פרופסור-חבר ופרופסור באוניברסיטת תל אביב. היא חברה בקלייר הול באוניברסיטת קיימברידג'<ref></ref>.

== מחקריה ==
מחקריה של שקולניקוב עוסקים בדרמה אליזבתנית, ובפרט שייקספיר ובן ג'ונסון, ובדרמה אנגלית של המאה העשרים (במיוחד הרולד פינטר וטום סטופארד).

בין השאר פיתחה בכתביה גישה מגדרית לחקר התיאטרון. עסקה באינטרטקסטואליות ובקשר בין דיסיפלינות התיאטרון והאמנות החזותית.

אצרה תערוכה של איורי מארק שאגאל למחזה הסערה של ויליאם שייקספיר, שהוצגה בגלריית אוניברסיטת תל אביב ובלונדון<ref></ref>.

תרגמה יחד עם שמואל שקולניקוב את מחזה הפיות של אדם דה לה האל מפיקארדית לעברית<ref></ref>.

== ספריה ==
<div class="mw-content-ltr">
* .Experiments in Stage Satire: An Analysis of Ben Jonson’s Every Man Out of His Humour, Cynthia’s Revels and Poetaster (Frankfurt a/M, Peter Lang, 1987).
* Woman’s Theatrical Space (Cambridge, Cambridge University Press, 1994).
* Adam de la Halle: Le Jeu de la feuillée, Hebrew verse translation from Picard French (with Samuel Scolnicov), Introduction, dramatic editing and notes (Jerusalem, Carmel, 1999).
* The Experimental Theater of Harold Pinter (Newark, University of Delaware Press, 2012).
</div>
== חיים אישיים ==
הייתה נשואה לשמואל שקולניקוב שהיה פרופסור לפילוסופיה באוניברסיטה העברית, עד מותו בשנת 2014. היא אם לשלושה, בהם ענת שקולניקוב, פרופסור למשפטים<ref></ref>.

== הערות שוליים ==

2024 03
קטגוריה:סגל אוניברסיטת תל אביב: אמנויות
קטגוריה:בעלות תואר דוקטור מהאוניברסיטה העברית בירושלים
תוכנית גיבוי (סרט)

תוכנית גיבוי (באנגלית: The Back-up Plan) הוא סרט קומדיה אמריקאי משנת 2010 בבימויו של אלן פול, עם ג'ניפר לופז ואלכס או'לאפלין בתפקידים הראשיים.

העלילה היא על אישה רווקה השואפת להיות אמא, מקבלת תרומת זרע ומתאהבת אחר כך בגרוש צעיר שמוכן להיות אב לילדיה.

הסרט הצליח מבחינה מסחרית למרות הביקורות הפושרות.

==תקציר העלילה==
זואי (ג'ניפר לופז) היא רווקה כבת 30 בעלת חנות לחיות מחמד במנהטן. היא שואפת להיות אמא כמו חברתה מונה (מיכאלה ווטקינס) אך מתקשה ביחסיה עם גברים. היא מבקשת מהעובד שלה קליב (אריק כריסטיאן אולסן) אם יוכל לתרום לה זרע וכשהוא מסרב היא פונה לגניקולוג שלה לקבל תרומת זרע מתורם אנונימי.

היא התייתמה מאימה בגיל שמונה וגדלה אצל סבתה ננה (לינדה לאבין) שנמצאת כעת בבית אבות עם בן זוגה ארתור (טום בוסלי).

לאחר תהליך ההזרעה היא עוצרת מונית בגשם שוטף אך לאותה מונית נכנס גבר צעיר והם מתחילים לריב מי סימן למונית ראשון ולבסוף יוצאים ממנה. כעבור זמן קצר היא מבקרת עם מונה בשוק האיכרים שם מוכר אותו גבר את הגבינות שהוא מייצר בחוותו. הוא מציג את עצמו בשם סטן (אלכס או'לאפלין) ומתחיל לחזר אחריה. סטן הוא גרוש ובעל חוות עזים היא מסרבת לחיזוריו אך לבסוף נענית לו, מבקרת אותו בחוותו והם שוכבים ביחד.

היא מבקרת בקבוצת תמיכה של אימהות חד הוריות בהנחייתה של קארול (מליסה מקארתי). היא מגלה שהיא בהריון ומודיעה זאת לסטן הנדהם. בגלל תגובתו הם נפרדים אך נפגשים שוב. בבדיקת אולטראסאונד מתגלה שיש לה תאומים ברחמה. היא לוקחת אותו לקבוצת האימהות ושם הם צופים בלורה (מליברת' מונרו) שיולדת בתוך מים בעזרת נשות הקבוצה.

סטן מתחיל בהכנות לקראת הלידה. במגרש המשחקים הוא נפגש באבא (אנתוני אנדרסון) שמסביר לו מה זה להיות אבא. לאחר ויכוח נפרדים זואי וסטן. זואי נוכחת בחתונתם של ננה וארתור בבית האבות אך באמצע החגיגה יורדים לה המים. היא מוזעקת לבית החולים ובדרך היא עוצרת ליד הדוכן של סטן והוא מצטרף אליה ללידה.

נולדות לה שתי תאומות וסטן מטפל בהן תוך שהוא מבחין בזואי מקיאה - היא כעת בהריון ממנו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ניפר לופז
|זואי
|
|-
|אלכס או'לאפלין
|סטן
|
|-
|מיכאלה ווטקינס
|מונה
|
|-
|מליסה מקארתי
|קארול
|
|-
|לינדה לאבין
|ננה
|
|-
|אריק כריסטיאן אולסן
|קליב
|
|-
|אנתוני אנדרסון
|אבא במגרש משחקים
|
|-
|רוואן בלנצ'ארד
|בתה של מונה
|
|-
|מליברת' מונרו
|לורה
|
|-
|טום בוסלי
|ארתור
|-

|}

==קישורים חיצוניים==
* 

*[https://www.youtube.com/watch?v=5M97CiUoVck קדימון לתוכנית גיבוי], באתר יוטיוב
*[https://www.youtube.com/watch?v=nltoeZhcG7g מאחורי הקלעים של תוכנית גיבוי], באתר יוטיוב
*[https://www.haaretz.co.il/gallery/cinema/movie-reviews/2010-06-13/ty-article/0000017f-f85b-d2d5-a9ff-f8df88d70000 ביקורת על תוכנית גיבוי], באתר הארץ

קטגוריה:סרטי 2010
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה רומנטית אמריקאיים
Like That (שיר של פיוצ'ר, מטרו בומין וקנדריק לאמאר)

"Like That" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והראפר האמריקאי קנדריק לאמאר. הוא יצא לאור ב-22 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כרצועה השישית מתוך אלבום האולפן המשותף של פיוצ'ר ומטרו בומין, We Don't Trust You.

השיר הגיע היישר אל המקום הראשון במצעד בילבורד הוט 100; זו הפעם השלישית שקנדריק ופיוצ'ר מגיעים להישג זה, הראשונה של מטרו כאמן, והשלישית שלו כמפיק, לאחר "Bad and Boujee" ו-"Heartless".

==רקע והרכב==
ב-6 באוקטובר 2023 הוציא דרייק את השיר "First Person Shooter" כחלק מהאלבום For All the Dogs, עם הראפר ג'יי קול, בו האחרון מזכיר את שניהם ואת קנדריק לאמאר כ"שלושת הגדולים" של מוזיקת הראפ.<ref></ref> עם זאת, בסופו של השיר, דרייק לא כלל את לאמאר כשאמר שהוא וקול בלבד אמורים להיחשב לגדולים ביותר בכל הזמנים.<ref></ref> בנוסף, דרייק קרא בעקיפין למטרו בומין בדצמבר 2023 "צייצן מחקן" לאחר שהאחרון פרסם קליפ בטוויטר שכוון אליו.<ref></ref>

ב-"Like That", לאמאר הגיב ישירות למילים אלו על ידי אזכור לשיר "First Person Shooter" ושם האלבום For All the Dogs, תוך אזכור לספר האימה "בית כברות לחיות שעשועים" (1983). הראפר אף הוציא את דרייק וקול מהרעיון של "שלושת הגדולים" כיוון שהוא לבדו תופס את המקום הזה, לדבריו.<ref name="billboard"></ref> בשיר דגימות משני שירים: "Everlasting Bass" (1986) של רודני-או וג'ו קולי ו-"Eazy-Duz-It" (1989) של איזי אי.<ref></ref>

==קבלה ביקורתית==
"Like That" דורג על ידי אנג'ל דיאז מבילבורד כשיר השלישי הטוב ביותר ב-We Don't Trust You, תוך שנכתב שהרצועה היא "היפ-הופ בצורתו הטהורה" והיא תוארה כ"תזה של האלבום".<ref></ref>

אנדרו סאצ'ר מ-BrooklynVegan טען שההופעה של לאמאר מרגישה "כמו אירוע" בכך שהוא מופיע "ללא שטויות" ברצועה. קארל לאמאר מבילבורד חשב שלאמאר הופיע ברצועה עם "ויטריול" תוך שהוא מוסר "בית נפיץ".<ref name="billboard"/><ref></ref> אלכסנדר קול מ-HotNewHipHop תיאר את ההפקה כמושלמת עבור פיוצ'ר, ש"גולש על הרצועה בהתחלה ובסוף".<ref></ref>

=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|9
|<ref name=":0"></ref>
|}

== מיקומי שיא ==

==נתוני מכירות==

==קישורים חיצוניים==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירי פיוצ'ר
קטגוריה:שירי מטרו בומין
קטגוריה:שירי קנדריק לאמאר
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי דיס
קטגוריה:שירים על דרייק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבילבורד גלובל 200
גשר בריטניה

גשר בריטניה (באנגלית: Britannia Bridge; בוולשית: Pont Britannia) הוא גשר קשתות דו-מפלסי המחבר את ויילס והאי הבריטי עם האי אנגלסי מעל למצר מנאי.

בהקמתו שימש גשר בריטניה את מסילת הרכבת להוליהד, בעוד גשר מנאי מצפון שימש לכלי רכב. כיום, ומאז השלמת עבודות שיפוץ נרחבות ב-1971, משרת הגשר את כביש צפון ויילס המהיר ה-A55 במפלסו העליון (בעצמו חלק מהציר הבין לאומי ציר E22) ואת קו הרכבת של צפון ויילס במפלסו התחתון.

==היסטוריה==
ב-30 בינואר 1826 נחנך גשר מנאי שתוכנן על ידי תומאס טלפורד לטובת הקמת כביש ה-A5 החדש אשר חיבר את לונדון להוליהד ומשם גם לדבלין. הכביש החדש חצה את צפון ויילס והתבסס על הצורך שנוצר כתוצאה מחוק האיחוד של 1800 והייתרון בנתיב תחבורה יבשתית בין היבשת לבין נמל הוליהד (Holyhead) שהיה נמל הקשר לתחבורה הימית לאירלנד. כחלק מהקמת התשתית היבשתית הוחלט גם לפתח נתיב רכבת שיחבר את הוליהד לרשת הרכבות הלאומית, תחילה תוכנן לשלב את מסילת הרכבת בגשר מנאי, אך לבסוף הוחלט לבנות גשר רכבת כ-1.6 קילומטרים דרומית לגשר מנאי. רוברט סטיבנסון נבחר לתכנן את גשר בריטניה והעבודות עליו החלו ב-1846, הוא עוצב כגשר "צינור" מפלדה הנתמך על ידי שלושה מגדלי אבן. ב-5 במרץ 1850 בניית הגשר הושלמה והושק ונכנס לשימוש באופן רשמי.

במרץ 1966 קיבל הגשר רישום מבנה מדרגה II כהקרה על הערך ההיסטורי והאדריכלי שלו, במאי 1970 שרפה שפרצה בגשר גרמה נזק רב לחלק מצינור הפלדה שהכיל את מסילת הברזל. כתוצאה מהשריפה והצורך בשיקום נרחב, הוחלט להקים את הגשר בתצורת שני מפלסים ולהוסיף כך גם כביש לשימוש כלי רכב, לשם כך הוא תוכנן מחדש כגשר קשתות המשלב את עמודי האבן המקוריים. ב-1972 נפתח המפלס התחתון של הגשר החדש לשימוש מסילת הרכבת, בשנים שלאחר מכן עבודת הפיתוח המשיכה להרחבת מפלס הרכבת כמו גם להקמת מפלס הכביש העליון, ב-1980 הושלמו העבודות על הגשר עם חיבורו לכביש ה-A55 (כביש צפון ויילס המהיר).

==תמונות==
<gallery>
The Britannia tubular and Menai suspension bridges.jpeg|איור גשר בריטניה ומאוחריו גשר מנאי, סביב 1850
Britanniabruecke Postkarte coloriert2.jpg|גשר הרכבת המקורי לפני 1971
Lion Statues at entrance to Britannia Bridge - geograph.org.uk - 815381.jpg|גשר הרכבת עם פסלי האריות בפתחו
Britannia Bridge - geograph.org.uk - 5443785.jpg|גשר בריטניה וכביש ה-A55, מבט מהאוויר
</gallery>

==קישורים חיצוניים==

* 

קטגוריה:הממלכה המאוחדת: גשרים
קטגוריה:ויילס: מבנים רשומים דרגה II
קטגוריה:ויילס: תחבורה
קטגוריה:אנגלסי
קטגוריה:נטוורק רייל
קרל רינק

קרל רינק () היה קצין בזרוע האס-אס הנאצית אשר כיהן כמפקד גטו קובנה למרות תפקידו הגבוה במשטר הנאצי, רינק היה מעורב בסדרת פעולות סמויות שתרמו להצלת עשרות יהודים מהשמדה.

== רקע ==
רינק נולד בגרמניה בשנות ה-20 של המאה ה-20, למשפחה פרוטסטנטית. מנעוריו הראה עניין רב בצבא ובמדיניות, ובסופו של דבר הצטרף למפלגה הנאצית ולאחר מכן לאס-אס. במהלך שירותו, רינק התמנה למספר תפקידים בכירים, אך מה שבלט ביותר היה תפקידו כקצין אחראי על בתי מלאכה בגטאות, שם פגש והכיר יהודים רבים.<ref name=":0" />

בניגוד לרוב חבריו לאס-אס, רינק החל להציג ספקות מוסריות לגבי התוכנית הנאצית להשמדת היהודים. בעקבות אהבה גדולה שהתפתחה בינו לבין אישה יהודייה, הוא החל לפעול בחשאי כדי להציל יהודים, והשתמש במעמדו הגבוה כדי להוציאם מגטאות ולספק להם מקלט זמני או דרכי בריחה.<ref name=":0" />

רינק ניצל את יכולתו לגשת למידע סווג ואת האמון שנתנו לו מפקדיו כדי לזייף מסמכים, לשחרר עצורים יהודים בטענות שקריות ולהעביר מזון ותרופות ליהודים שהתחבאו. כמו כן, הוא השתמש ברשת קשרים רחבה של עוזרים ושותפים, לעיתים קרובות מתוך סיכון רב לחייו ולקריירה שלו.<ref name=":0" />

לאחר המלחמה, קרל רינק נתקל בבעיות רבות בניסיונותיו לשוב ולחיות חיים רגילים. הוא נאלץ להתמודד עם האשמות של רצח ועם התעלמות מצד החברה בגרמניה הפוסט-נאצית, שלא הכירה או לא רצתה להכיר בפעולותיו להצלת יהודים. למרות המאמצים של ניצולים ושל משפחתו לנקות את שמו, רינק לא זכה להכרה רחבה בזמן חייו.<ref name=":0" />

היסטוריה ומחקר מאוחר יותר החלו לחשוף ולתעד את סיפורו של רינק, הודות לעדויות של ניצולים ומסמכים שנמצאו בארכיונים. הסיפורים על פעולותיו במהלך המלחמה חשפו דילמות מוסריות עמוקות והראו כיצד אפשר למצוא אנושיות גם בתוך האופל הכי עמוק.<ref name=":0" />

קרל רינק נפטר בשנות ה-70 של המאה ה-20, מבלי לקבל הכרה רשמית על פעולותיו במהלך המלחמה.<ref name=":0" />

== הערות שוליים ==

קטגוריה:אנשי אס אס
קטגוריה:מצילים בשואה: ליטא
קטגוריה:גטו קובנה
מאט גריבל

מתיו אוון "מאט" גריבל (באנגלית: Matthew Owen "Matt" Gribble; 28 במרץ 1962 – 21 במרץ 2004) היה שחיין אמריקאי, אלוף עולם (גואיאקיל 1982) ושיאן עולם (1983–1984) במשחה ל-100 מטר פרפר ושותף לשיא עולם במשחה שליחים 4x100 מטר מעורב.

== ביוגרפיה ==
גריבל נולד וגדל ביוסטון, טקסס. הוא למד באוניברסיטת מיאמי (1984–1980) והתאמן בהדרכתו של ביל דיאז .

===1980===
גריבל נכלל במשלחת האמריקאית לאולימפיאדת מוסקבה אבל בשל החרם שהטילה מדינתו על המשחקים האולימפיים הוא לא זכה להשתתף בהם.

===1982===
====אלוף ושיאן עולם====
באליפות העולם שנערכה בגואיאקיל, אקוודור באוגוט 1982 זכה בשתי מדליות זהב במשחה ל-100 מטר פרפר בשיא אליפות חדש של 53.88 שניות (7 מאיות השנייה איטי משיא העולם), לפני מיכאל גרוס מגרמניה המערבית (54.26 שניות) ובנט בארון משוודיה (54.47 שניות) ובמשחה שליחים 4x100 מטר מעורב ביחש עם ריק קארי, סטיב לנדקוויסט וראודי גיינס בשיא עולם חדש של 3:40.84 דקות, לפני ברית המועצות (3:42.86 דקות) וגרמניה המערבית (3:44.78 דקות).

===1983===
====שיאן עולם====
בתחרות שנערכה בכלוביס, קליפורניה ב-6 באוגוסט 1983 קבע במשחה ל-100 מטר פרפר שיא עולם חדש של 53.44 שניות, שיפורלשיא בן השנתיים של בן ארצו וויליאם פאולוס (53.81 שניות). שיא זה החזיק מעמד כשנה ונשבר על ידי בן ארצו פאבלו מוראלס (53.38 שניות). שבועיים לאחר מכן, ב שנערכו בקראקס, ונצואלה הוא זכה ב-3 מדליות זהב, במשחה ל-100 מטר פרפר בשיא משחקים חדש של 54.25 שניות ובמשחי השליחים 4x100 מטר חופשי (3:21.41 דקות) ו-4x100 מטר מעורב בישח עם ריק קארי, סטיב לנדקוויסט וראודי גיינס בשיא עולם חדש של 3:40.42 דקות.

===1984===
במרץ 1984 הוא נפצע בגבו. במבחנים האמריקאים לאולימפיאדת לוס אנג'לס הוא זכה במדליית כסף במשחה ל-100 מטר פרפר ונכלל במשלחת האמריקאית. במשחקים עצמם הוא סיים במקום 11 בשלב המוקדמות במשחה ל-100 מטר פרפר בתוצאה של 55.39 שניות ופרש מהמשך התחרות.

לאחר שפרש משחייה תחרותית עבד כרואה חשבון. ב-21 במרץ 2004 הוא נהרג בתאונת דרכים.

== ראו גם ==

* התפתחות שיא העולם במשחה ל-100 מטר פרפר

==קישורים חיצוניים==

קטגוריה:שחייני פרפר
קטגוריה:שחייני חופשי
קטגוריה:שחיינים באולימפיאדת לוס אנג'לס (1984)
קטגוריה:אלופי עולם בשחייה
קטגוריה:שיאני עולם בשחייה
קטגוריה:אמריקאים שנולדו ב-1962
קטגוריה:אמריקאים שנפטרו ב-2004
בוב ג'קסון

רוברט סקוט "בוב" ג'קסון (באנגלית: Robert Scott "Bob" Jackson; נולד ב-5 במרץ 1957) הוא שחיין עבר אמריקאי, אלוף עולם (ברלין 1978) במשחה ל-100 מטר גב.

== ביוגרפיה ==
ג'קסון למד והתאמן באוניברסיטת אריזונה.

===1975===
ב שנערכו במקסיקו סיטי בשנת 1975 הוא זכה בשתי מדליות, כסף וארד. מדליית כסף במשחה ל-100 מטר גב בתוצאה של 58.90 שניות ומדליית ארד במשחה ל-200 מטר גב בתוצאה של 2:10.18 דקות.

===1976===
באולימפיאדת מונטריאול הוא סיים במקום שישי במשחה ל-100 מטר גב בתוצאה של 57.69 שניות.

===1978===
====אלוף עולם====
באליפות העולם שנערכה במערב ברלין, גרמניה המערבית 1978 זכה בשתי מדליות זהב, במשחה ל-100 מטר גב בשיא אליפות חדש של 56.36 שניות, לפני בן ארצו פיטר רוקה (56.69 שניות) ורומולו ארנטס מברזיל (58.01 שניות) ובמשחה שליחים 4x100 מטר מעורב ביחד עם ניק נביד, ג'ו בוטם ודייוויד מקאג בשיא אליפות חדש של 3:44.63 דקות, לפני גרמניה המערבית (3:48.58 דקות) ובריטניה (3:49.06 דקות).

===1979===
במשחקים הפאן אמריקאיים שנערכו בסן חואן, פוארטו ריקו בתחילת יולי 1979 הוא זכה בשתי מדליות זהב, במשחה ל-100 מטר גב בתוצאה של 56.66 שניות ובמשחה שליחים 4x100 מטר מעורב בשיא משחקים חדש של 3:47.20 דקות.

== ראו גם ==

==קישורים חיצוניים==

קטגוריה:שחייני גב
קטגוריה:שחיינים באולימפיאדת מונטריאול (1976)
קטגוריה:אלופי עולם בשחייה
קטגוריה:אמריקאים שנולדו ב-1957